મંડળીઓમાં ખોટો સ્ટોક બતાવી નાણાં વ્યાજે ફરતાં હોય તેવું પણ બને છે એટલે ઓડિટ સમયે સ્ટોકની ખાસ ચકાસણી કરો જેથી ઉચાપતના કિસ્સા ન બને તે સહિત ગંભીરતાથી સહકારીતાના ઉત્થાન માટેનું ઉમદા કાર્ય સમજી ઓડિટ કરવા શુક્રવારે મહેસાણા જિલ્લા સહકારી સંઘ દ્વારા યોજાયેલા સેમિનારમાં સહકારી ખાતાના ઓડિટરોને અધિકારીઓ અને તજજ્ઞો દ્વારા જણાવાયું હતું. સહકારી ક્ષેત્રે અગ્રેસર મહેસાણા જિલ્લાની સેવા મંડળીઓ, દૂધ મડળીઓ, બેન્કો, ક્રેડિટ સોસાયટીઓ સહિત વિવિધ સહકારી સંસ્થાઓમાં ઓડિટ કરતા સહકારી ખાતાના ઓડિટરો માટે શુક્રવારે મહેસાણા જિલ્લા સહકારી સંઘમાં સેમિનાર યોજાયો હતો.